Prijímanie detí na predprimárne vzdelávanie od školského roka
2026/2027
Prijímanie detí na predprimárne vzdelávanie do materskej školy je limitované kapacitnými možnosťami materskej školy v nadväznosti na ustanovenie § 28 ods. 9 a 10 školského zákona. V prvom rade musí riaditeľka materskej školy dodržiavať podmienky prijímania detí ustanovené v § 59 ods. 1 a 2 školského zákona, ktoré možno nazvať „zákonnými podmienkami“.
1. Na predprimárne vzdelávanie sa prednostne prijímajú deti, pre ktoré je predprimárne vzdelávanie povinné – podľa miesta trvalého bydliska a ktoré dosiahlo päť rokov veku do 31. augusta 2026, taktiež aj deti, ktoré dovŕšili šesť rokov veku, ale nedosiahli školskú spôsobilosť (deti pokračujúce v plnení PPV).
2. Na predprimárne vzdelávanie sa prijímajú deti od troch rokov veku. Výnimočne možno prijať dieťa od dovŕšenia 2,5 rokov veku, ak má dieťa osvojené základné sebaobslužné návyky, a ak sú vytvorené vhodné materiálne, personálne a iné potrebné podmienky – vrátane kapacitných možností školy.
3. Prijímanie detí na predprimárne vzdelávanie je limitované kapacitnými možnosťami MŠ. 
4. Ak ide o dieťa so špeciálnymi výchovno-vzdelávacími potrebami, zákonný zástupca predloží okrem žiadosti a potvrdenia o zdravotnom stave dieťaťa aj vyjadrenie príslušného zariadenia výchovného poradenstva a prevencie.
PRE DIEŤA, KTORÉ K 31.8. 2026 DOSIAHNE 5. ROK VEKU, JE PREDPRIMÁRNE VZDELÁVANIE POVINNÉ.
Dieťa sa na predprimárne vzdelávanie prijíma na základe prihlášky na vzdelávanie v materskej
škole, ktorú podáva zákonný zástupca alebo zástupca zariadenia. 
Pre školský rok 2026/2027 sa prihláška podáva v doterajších termínoch, t. j. od 1. do 31. mája 2026.



Spôsob podania prihlášky:
· elektronicky prostredníctvom portálu https://eprihlasky.iedu.sk/Pomoc-a-podpora/Materskeskoly po zaregistrovaní zákonných zástupcov,
· v listinnej (papierovej) podobe na formulári schválenom ministerstvom školstva osobné
podanie prihlášky v uvedených dňoch na formulári schválenom ministerstvom školstva a zverejnenom na webovej stránke materskej školy v časti Zápis do MŠ.
Prílohy prihlášky:
· potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa (ďalej len „potvrdenie o zdravotnej spôsobilosti“).
V prípade, že sa jedná o dieťa so zdravotným znevýhodnením okrem potvrdenie o zdravotnej
spôsobilosti zákonný zástupca k prihláške predloží:
· potvrdenie o zdravotnej spôsobilosti dieťaťa od všeobecného lekára pre deti a dorast, 
· vyjadrenie príslušného zariadenia poradenstva a prevencie a  
· odporučenie všeobecného lekára pre deti a dorast.

Termín zápisu do MŠ
Elektronická prihláška na zápis bude sprístupnená od 01.05. 2026.
Listovú (papierovú) podobu prihlášky spolu s ústnym pohovorom zákonného zástupcu dieťaťa spolu s dieťaťom bude prebiehať v dňoch:
Od 1.5 do 20.5 v čase od 10h do 12h.
Podmienky prijatia :
Na predprimárne vzdelávanie sa prednostne prijímajú deti:
a) pre ktoré je plnenie predprimárneho vzdelávania povinné, v poradí podľa § 59a ods.2 školského zákona,
b) s trvalým pobytom v Slovinkách, 
c) umiestnené na základe rozhodnutia súdu v zariadení, 
d) uprednostnení sú detí, ktorých súrodenci  už navštevujú našu materskú školu
e) v prípade nenaplnenia kapacity zariadenia môžu byť prijaté aj deti z okolitých miest a obcí.
Vážení rodičia,
 pokiaľ Vám to technické možnosti dovolia využite a vyplňte prihlášku po
zaregistrovaní na https://eprihlasky.iedu.sk/Pomoc-a-podpora/Materske-skoly .
V prípade, že budete mať problém s podaním prihlášky, vieme si dohodnúť termín a podať elektronickú prihlášku v priestoroch školy.
DÔLEŽITÉ:
Prihláška (v listinnej podobe) na vzdelávanie v materskej škole musí obsahovať podpisy oboch rodičov/zákonných zástupcov dieťaťa. 
Výnimky:
· ak sa zákonní zástupcovia dohodnú, že prihlášku podpisuje iba jeden zákonný zástupca, musia riaditeľke školy doručiť písomné vyhlásenie, ktoré je na: stránke MŠ  v záložke Zápis do MŠ –„ Písomné vyhlásenie“
· jednému rodičovi bol obmedzený alebo pozastavený výkon rodičovských práv a povinností ( je možné preukázať neoverenú kópiu rozhodnutia súdu),
· jeden z rodičov nie je schopný zo zdravotných dôvodov podpísať sa (je možné preukázať potvrdením od všeobecného lekára zákonného zástupcu),
· zadováženie súhlasu - podpisu druhého rodiča je spojené s ťažko prekonateľnou prekážkou, vec neznesie odklad a je to v najlepšom záujme dieťaťa zákonný zástupca/ rodič predloží riaditeľke školy čestné vyhlásenie, ktoré je na: stránke MŠ  v záložke Zápis do MŠ –„ Čestné vyhlásenie zákonného zástupcu“
Riaditeľka MŠ vydá rozhodnutie o prijatí dieťaťa na predprimárne vzdelávanie v súlade s podmienkami prijatia.
[bookmark: _GoBack]Zákonní zástupcovia budú informovaní o prijatí/neprijatí dieťaťa na predprimárne vzdelávanie najneskôr do 30.06. 2026.
